මෙවැනි රෝගී තත්ත්වයක් ගැන කලින්ම ඉඟියක් ලැබී ඇත්තේ පසුගිය වසරේ ඩුබායි හිදී පැවැති ඔස්ට්‍රේලියා - පාකිස්තාන එක්දින තරගාවලියේ දී වන අතර මේ වසරේ මැයි මාසයේ දී ඔහුට හදිසියේම “බ්‍රොන්කයිටිස්” රෝගය හටගත් බව ද බිරිඳ විවියන් මාධ්‍ය වෙත පැවසුවා ය.ඔස්ට්‍රේලියාවේ සිඩ්නි නුවර නිවහන කොට ගත් ටෝනි ග්‍රෙග් පවසන්නේ ඉදිරි ගිම්හාන ඍතුවේ පැවැත්වෙන ක්‍රිකට් තරගවලට විස්තර ප්‍රකාශකයෙකු ලෙස සහභාගි නොවීමට තීරණය කර ඇති බවයි.“ක්‍රිකට් වලට වඩා දැන් මා පවුලේ ජීවිතයට ප්‍රමුඛතාව දෙනවා.